એટલું જ નહીં મહેસાણામાં રેલી પહેલા જ પોલીસે SPG અને પાસના નેતાઓની અટકાયત કરી હતી. મહેસાણા ખાતે ભાજપ યુવા મોરચાના અધ્યક્ષ ઋત્વિજ પટેલ આજે મહેસાણામાં રેલી અને સભા યોજશે જેને લઇ લાલજી પટેલની અટકાયત કરવામાં આવી હતી. નોંધનીય છે કે ઋત્વિજ પટેલની સભામાં પાસ દ્વારા અગાઉ સુરત અને જૂનાગઢ ખાતે રેલીમાં પણ વિરોધ પ્રદર્શન કરવામાં આવ્યો હતો. અને તેમની પર ટામેટા, ઇંડા અને શાહી ફેંકવાનો પ્રયાસ કરવામાં આવ્યો હતો. જેના પગલે પાસ અને SPG દ્વારા વિરોધ થવાનીની શક્યતાના લીધે જ પોલીસે અટકાયત કરી હતી. જેમાં SPGના લાલજી પટેલ અને પાસના સતીશ પટેલ તેમજ સુરેશ ઠાકરેની અટકાયત કરવામાં આવી હતી. તેમ છતાં ઋત્વિજ પટેલને યુવક દ્વારા તમાચો મારવામાં આવ્યો હતો.